יוטורנט

יוטורנט (באנגלית: μTorrent) היא תוכנת קליינט של ביטורנט. האות היוונית μ המשמשת לסימון "מיקרו" ומופיעה בשם התכנה, מתייחסת לשימוש הדל יחסית במשאבי המחשב שהיה לה בתחילת דרכה, כאשר תוכננה כך שתצרוך מינימום משאבי מחשב תוך שהיא מספקת פונקציונליות הדומה לתוכנות קליינט פופולריות אחרות המשתמשות במשאבים רבים יותר כגון Vuze או BitComet. מאז רכישת התוכנה על ידי BitTorrent, Inc ב-7 בדצמבר 2006, התוכנה גדלה מאוד והפכה כבדה מאוד על משאבי המערכת. בעשור הראשון של שנות ה-2000 עד לאמצע העשור השני, היה זה הקליינט הנפוץ ביותר של ביטורנט מחוץ לסין, שם "Xunlei" הוא קליינט הביטורנט הנפוץ ביותר. מאז, ירדה הפופולריות של התוכנה באופן דרמטי עקב המודל הזדוני שלה. התוכנה תומכת במערכות ההפעלה Windows, Linux, OS X ו- Android. התוכנה נמצאת בפיתוח מאז שהושקה הגרסה הראשונה שלה בשנת 2005. על אף שהתוכנה פותחה במקור על ידי המתכנת השוודי לודוויג סטרייגוס (Ludvig Strigeus), מ-7 בדצמבר 2006, קוד התוכנה הוא בבעלות ומתוחזק על ידי חברת BitTorrent, Inc‏. המתכנת השוודי לודוויג סטרייגוס החליט ליצור לקוח ביטורנט אשר יהיה קטן ויעיל בהרבה מתוכנות הלקוח של ביטורנט אשר היו קיימים באותה העת והשתמשו במשאבי מערכת רבים. במהלך הרבעון האחרון של 2004 החל סטרייגוס לעבוד על יצירת התוכנה (הגרסה הראשונה של התוכנה נוצרה ב-17 באוקטובר 2004), בעיקר בשעות הפנאי שלו לפני ואחרי שעות העבודה. בהמשך חדל מלפתח את התוכנה במשך שנה שלמה. סטרייגוס חידש את העבודה על יצירת התוכנה ב-15 בספטמבר 2005, ושלושה ימים לאחר מכן, השיק את גרסה הבטא הראשונה של התוכנה (1.1 beta) אשר הייתה זמינה תחת רישיון חופשי. ב-7 בדצמבר 2006, יוטורנט נרכשה על ידי חברת BitTorrent, Inc. ב-18 בספטמבר 2007, שוחררה התוכנה BitTorrent 6.0 אשר מהווה גרסה מחודשת למותג של יוטורנט. על אף שבגרסאות קודמות, יוטורנט הייתה תוכנה חופשית וקוד פתוח, החל מגרסה זו, התוכנה הפכה לתוכנה חינמית וקניינית(אנ'). ב-15 ביולי 2011 הודיעה חברת BitTorrent, Inc כי תחל להציע גרסה בתשלום של תוכנת יוטורנט הנקרא "μTorrent Plus" אשר תכלול פיצ'רים נוספים כגון המרת קבצים, אנטי וירוס מובנה ונגן מדיה. ב-6 באוקטובר 2011, גרסת הטרום אלפא של μTorrent Plus הושקה. נכון לפברואר 2012 ניתן לרכוש ולהוריד את גרסה 3.1 של תוכנת μTorrentPlus. בשנת 2010, משתמשים שהתקינו את התוכנה או שדרגו אותה לגרסה 2.2, החלו לדווח כי סרגל הכלים של קונדואיט, הנחשב לחוטף דפדפנים(אנ') וכן לנוזקה בכלל, הותקן במחשבם ללא ידיעתם. באוגוסט 2012, החלה התוכנה להציג פרסומות בגרסה החינמית של יוטורנט. במרץ 2015, החלה התוכנה להתקין באופן אוטומטי כורה ביטקוין בשם Epic Scale וליצור בכך עומס על משאבי המערכת ובכללם מעבד המחשב והכרטיס הגרפי. בנוסף, משתמשים טוענים שהתוכנה כבדה מאוד, הן על משאבי המערכת והן בדיסק הקשיח, ביחס למה שהיא הייתה בתחילת דרכה. מדיה וקבצים בנושא יוטורנט בוויקישיתוף אתר האינטרנט הרשמי של יוטורנט יוטורנט, ברשת החברתית אקס (טוויטר) יוטורנט, ברשת החברתית אינסטגרם "Leave uTorrent Behind And Try These Other Torrent Clients". Lifehacker Australia (באנגלית). 2015-03-07. נבדק ב-2018-02-05. Ernesto, ‏BitTorrent Inc Buys uTorrent, באתר TorrentFreak "uTorrent Browser Toolbar Mystery Causes Confusion - TorrentFreak". TorrentFreak (באנגלית אמריקאית). 2010-12-18. נבדק ב-2017-06-03. "uTorrent Updates Software to Include Ads". PCMAG (באנגלית). נבדק ב-2017-06-03. Russell Brandom, uTorrent's latest update installs a cryptocurrency miner, The Verge, ‏2015-03-06 Popular torrent client can steal your CPU cycles to mine bitcoins, Engadget "uTorrent Quietly Installs Cryptocurrency Miner, Users Complain - TorrentFreak". TorrentFreak (באנגלית אמריקאית). 2015-03-06. נבדק ב-2017-06-03.